system
Răspunde în limba română, în stilul Wikipedia, cat mai corect gramatical.
user
Împărtășește-mi câteva lucruri despre Porumbenii Mari, Harghita.
assistant
Porumbenii Mari (în ), mai demult Golumba Mare, este satul de reședință al comunei Porumbeni din județul Harghita, Transilvania, România.

Așezare 
Localitatea Porumbenii Mari este situată pe malul drept al Târnavei Mari, la o altitudine de 425-475m, la limita sud-vestică a județului Harghita cu județul Brașov, pe drumul județean 137, Cristuru Secuiesc - Porumbenii Mari - Odorheiul Secuiesc, la 60 km. distanță de municipiul Miercurea Ciuc.

Scurt istoric 
Săpăturile arheologice făcute de-a lungul timpului pe teritoriul satului au adus bogate dovezi materiale ale existenței omului aici încă din cele mai vechi timpuri, astfel pe malul stâng al pârâului Vagas, în sudul "Cetății", s-a descoperit o așezare geto-dacică cu material aparținând perioadei Laténe sec. I î. Chr-sec. I d. Chr. iar pe malul lacului Rak o așezare preistorică.

Pe malurile pârâurilor Áj și Nagy s-au descoperit fragmente de vase modelate cu mâna și la roată de factură dacică și fragmente ceramice din epoca bronzului, migrațiilor și evul mediu (Periegheza E. Benkő 1986).

Pe terasele înalte deasupra văii Târnavei Mari s-au găsit fragmente ceramice aparținând culturii Coțofeni, Hallsttat și secolele XI, XII, XIII, piese de bronz din epoca bronzului târziu, material din epoca arpadiană, acestea dovedind existența unei așezări medievale atestată în documentele anului 1332 (Periegheza Benkő Elek 1998).
Din locuri neprecizate de pe teritoiul localității mai provin trei celți de bronz, un topor de bronz și un vârf de lance din epoca târzie a bronzului.

Biserica medievală a satului apare pentru prima oară în analele papale din 1332-1337. Biserica , astăzi biserică refomată, este o clădire gotică cu mai multe faze, ale cărei elemente medievale, în marea lor majoritate, au fost distruse la reconstrucția clădirii din sec. XVIII și XIX.

Economie 
Economia localității este una predominant agricolă bazată pe cultura plantelor și creșterea animalelor și susținută de industria produselor de morărit, panificație și activități comerciale.

Personalități
Sándor Kányádi (1929-2018), scriitor

Monumente 
 Biserica reformată, construită în secolul al XIII-lea
 Biserica greco-catolică, astăzi biserică ortodoxă cu hramul „Sfântul Nicolae”, construită în anul 1737
 Casa parohială a bisericii românești
 Muzeul Feleki Miklós
 Lacul Rak (rezervație naturală), format la sfârșitul epocii glaciare, în spatele unui val de alunecare, cu o suprafață de 2,8 ha.

Imagini

Bibliografie 
 Județul Harghita, Monografie, Z. Makfalvi, L. Vifkori. Ed. Sport Turism, București 1979
 Repertoriul Arheologic al județului Harghita, V. Cavruc. ISBN 973-99270-2-5
 Județul Harghita, I. Pisota, D. Bugă. Ed. Academiei RSR, București 1976

Note

Legături externe 
 Legea de modificare a comunei Mugești
 Prezentarea comunei pe pagina Consiliului Județean Harghita (în lb. română)

Porumbenii Mari, Porumbeni